सुक़ुत्रा

सुक़ुत्रा (अरबी: ) या सोक़ोत्रा (अंग्रेज़ी: Socotra) एक छोटा सा द्वीपसमूह है, जिसके सबसे बड़े द्वीप सुक़तरा, जिसका भू-क्षेत्र पूरे द्वीपसमूह का लगभग ९५% है, के नाम पर इस द्वीपसमूह को भी सुक़ुत्रा कहा जाता है। यह अफ़्रीका के सींग से २४० किमी पूर्व में और अरबी प्रायद्वीप से ३८० किमी दक्षिण में स्थित हैं। प्रशासनिक रूप से यह यमन देश के हदरामौत प्रान्त का हिस्सा है, हालांकि २००४ तक यह उसी देश के अदन प्रान्त का भाग हुआ करता था और भौगोलिक दृष्टि से अल-महराह प्रान्त के सबसे पास है। इस द्वीप समूह के सबसे बड़ा द्वीप का नाम भी सुक़ुत्रा है और बाक़ी तीन द्वीप (अब्द अल-कूरी, समहाह, दरसाह) इसके मुक़ाबले में बहुत छोटे हैं।

समुद्र में अन्य स्थानों से अलग-थलग सुक़ुत्रा पर जीव क्रम-विकास (एवोल्यूशन) ने ऐसी जातियाँ बनाई हैं जो विश्व में और कहीं नहीं मिलती। वनस्पति वैज्ञानिकों के अनुसार यहाँ पाए जाने वाले एक-तिहाई वृक्ष-पौधे और कहीं नहीं मिलते। इसे अक्सर पृथ्वी की सबसे ज़्यादा परग्रही दिखने वाली जगह के रूप में वर्णित किया जाता है।

 नामोत्पत्ति 
कुछ इतिहासकारों का मानना है कि इस द्वीप पर सबसे पहले भारतीय मूल के लोग निवास करते थे और उन्होंने इसका नाम संस्कृत भाषा में 'सुखधारा द्वीप' रखा था। सिकंदर महान के काल में यूनानिओं को इस द्वीप का पता चला तो उन्होंने इस संस्कृत नाम का यूनानिकरण कर के इसे 'दिओसकोर्दिया' (Διοσκουρίδα, Dioscordia) कहना शुरू कर दिया। इन्हीं नामों से आधुनिक 'सुक़ुत्रा' नाम पड़ने की आशंका है। अन्य स्रोतों के अनुसार यह अरबी भाषा के 'सूक' (यानि बाज़ार) और 'क़तरा' (यानि बूँद) शब्दों से भी आया हो सकता है। इनके अनुसार यहाँ पाए जाने वाले 'अझ़दहा रक्त वृक्ष' से निकलने वाला रस (जो ख़ून जैसे लाल रंग का होता है) को जमाकर बनाने वाला 'लोबान' (फ़्रैंकिनसेन्स​) नामक सुगन्धित पदार्थ यहाँ से बहुत निर्यात होता था इसलिए इसे 'सूक अल-क़तरा' (अझ़दहा रक्त की बूंदों का बाज़ार) कहा जाने लगा।Yemen: Bradt Travel Guide , Daniel McLaughlin, pp. 223, Bradt Travel Guides, 2008, ISBN 978-1-84162-212-5, ... After all, the Indians who occupied the island before the Greeks had named it Dvipa Sukhadara - Sanskrit for 'the Island of Bliss' ... adapted the old Sanskrit name to the Greek language as 'Dioscorida'. From this Sanskrit appellation as well, the island's modern name 'Socotra' was derived. There are several other theories ... According to the Arabian geographer Yaqut al-Hamawi, this tree was known locally as al-Qatir; thus, Souk al-Qatir ('the Dragon's Blood Tree Market') is feasible ...

 गैलरी 
पाठ=कल्याणसियाह|बाएँ|अंगूठाकार|216x216पिक्सेल
पाठ=दिक्षम पठार पर वादी दिरहुर घाटी|बाएँ|अंगूठाकार|216x216पिक्सेल
पाठ=अर'अर स्पॉट|बाएँ|अंगूठाकार|192x192पिक्सेल

 इन्हें भी देखें 
 हदरामौत प्रान्त

 सन्दर्भ 

श्रेणी:सुक़ुत्रा द्वीपसमूह
श्रेणी:हदरामौत प्रान्त
श्रेणी:यमन
श्रेणी:हिन्द महासागर के द्वीपसमूह
श्रेणी:हिन्द महासागर के द्वीप
श्रेणी:एशिया के द्वीप